Ariadna López, del CPA Mollerussa, acaba vuitena
PATINATGE ESTATAL INFANTIL
Ariadna López, del CPA Mollerussa, acaba vuitena el Campionat d'Espanya infantil de patinatge
Actualitzada 19/10/2017 a les 11:43
© Ariadna López, al costat de l'entrenadora Laia Fuentes.
La patinadora del Club Patinatge Artístic Mollerussa Pla d’Urgell Ariadna López Roca va finalitzar en vuitena posició en el Campionat d’Espanya infantil disputat el cap de setmana passat a la Corunya.
Ariadna López, que és una de les fermes promeses del club del Pla d’Urgell, havia quedat en quarta posició en el programa curt, la qual cosa li feia alimentar esperances de lluitar per una medalla. Finalment, després del programa llarg, va acabar en el vuitè lloc.
Ariadna López, que pertany al club on la seua gran referent és la campiona d’Espanya i d’Europa Mònica Gimeno, havia finalitzat aquest any en desena posició al Campionat de Catalunya i era el primer Estatal que disputava, i al qual va acudir a competir amb l’entrenadora Laia Fuentes.